L 290/612
RO
Jurnalul Oficial al Uniunii Europene
10.11.2022
(b) un sistem de posttratare a NOx instalat pe motoare cu aprindere prin compresie ca unitate tehnică separată sau integrat într-un dispozitiv combinat de control al emisiilor; (c) un catalizator de oxidare pentru motorină (DOC) instalat pe motoare cu aprindere prin compresie ca unitate separată sau integrat într-un dispozitiv combinat de control al emisiilor.
3.3.5.2.
Numai pentru nivelul 1A Dispozitivele menționate la punctul 3.3.5.1 din prezenta anexă trebuie, de asemenea, monitorizate pentru a detecta orice defecțiune eventuală care ar duce la depășirea valorilor-limită ale OBD stabilite la punctul 6.8.2.
din prezentul regulament.
3.4.
O secvență de controale de diagnosticare trebuie lansată la fiecare pornire a motorului și încheiată cel puțin o dată, cu condiția îndeplinirii condițiilor corecte pentru încercare.
Condițiile de încercare trebuie selectate astfel încât toate să aibă loc în cazul unei circulații normale a vehiculului, reprezentată prin încercarea de tipul 1.
3.5.
Activarea indicatorului de defecțiune (MI)
3.5.1.
Sistemul OBD trebuie să includă un indicator de defecțiune (MI) pe care conducătorul vehiculului să îl poate observa ușor.
MI trebuie utilizat exclusiv pentru a semnaliza conducătorului o pornire de urgență, moduri de funcționare cu defecțiuni la nivelul emisiilor sau funcționarea cu parametri limitați în cazul detectării unor defecțiuni.
MI trebuie să fie vizibil în toate condițiile de luminozitate rezonabile.
Atunci când este activat, el trebuie să afișeze un simbol în conformitate cu standardul ISO 2575.
Un vehicul nu trebuie să fie echipat cu mai mult de un MI de uz general pentru probleme legate de emisii.
Se permite folosirea de semnalizatoare distincte în scopuri specifice (de exemplu, pentru sistemul de frânare, centura de siguranță, presiunea uleiului etc.).
Se interzice utilizarea culorii roșii pentru MI.
3.5.2.
Atunci când este prevăzut un sistem astfel încât activarea MI să necesite două cicluri de precondiționare, producătorul furnizează date și/sau o evaluare tehnică pentru a demonstra în mod satisfăcător că sistemul de supraveghere detectează la fel de eficient și precoce deteriorarea componentelor.
Nu se acceptă sisteme care prevăd în medie mai mult de 10 cicluri de conducere pentru activarea MI.
De asemenea, indicatorul MI trebuie să se activeze de fiecare dată când sistemul de control al motorului intră în modul de funcționare permanent cu defecțiuni legate de emisii dacă este depășită oricare dintre valorile-limită OBD stabilite la punctul 6.8.2.
din prezentul regulament sau în cazul în care sistemul OBD nu este în măsură să îndeplinească cerințele de monitorizare de bază de la punctul 3.3.3 sau 3.3.4 din prezenta anexă.
În orice perioadă în care au loc rateuri de aprindere a motorului la un nivel care poate duce la deteriorarea catalizatorului, în conformitate cu specificațiile producătorului, MI trebuie să emită un semnal specific de avertizare, de exemplu un semnal luminos intermitent.
MI trebuie să se activeze, de asemenea, atunci când cheia de contact este în poziția „cuplat” înainte de pornirea motorului și trebuie să se dezactiveze după pornirea motorului dacă nu s-a detectat anterior nicio defecțiune.
3.6.
Stocarea codurilor de eroare
3.6.1.
Sistemul OBD trebuie să înregistreze codul (codurile) de eroare care indică starea sistemului de control al emisiilor.
Trebuie utilizate coduri diferite de stare (coduri de disponibilitate) pentru identificarea sistemelor de control al emisiilor care funcționează corect și, respectiv, a celor pentru a căror evaluare completă este necesar ca vehiculul să ruleze mai mult.
În cazul în care MI este activat din cauza unei deteriorări, a unei disfuncționalități sau a trecerii la modul de funcționare permanent cu defecțiuni legate de emisii, OBD trebuie să înregistreze un cod de eroare care identifică tipul de defecțiune.
Trebuie înregistrat un cod de eroare și în cazurile menționate la punctele 3.3.3.5 și 3.3.4. litera (e) din prezenta anexă.
3.6.2.
Distanța parcursă de vehicul de la activarea MI trebuie să poată fi verificată în orice moment prin portul serial de pe conectorul standard.
3.6.3.
În cazul unui vehicul echipat cu motor cu aprindere prin scânteie, nu este necesară identificarea în mod univoc a cilindrilor în care se produc rateurile de aprindere dacă se înregistrează un cod de eroare specific „rateu de aprindere simplu sau multiplu”.
3.7.
Stingerea MI
3.7.1.
Dacă rateurile la aprindere la niveluri care pot duce la defectarea catalizatorului (astfel cum se precizează de către producător) nu mai sunt prezente sau dacă funcționarea motorului se face în condiții de regim de turație și sarcină aduse la un nivel la care amploarea rateurilor de aprindere nu mai riscă să ducă la defectarea catalizatorului, MI poate fi readus la starea anterioară de activare din timpul primului ciclu de conducere la care a fost detectat nivelul rateurilor de aprindere și poate fi cuplat în modul de activare normal la urmă­ toarele cicluri de conducere.
Dacă MI este readus la starea anterioară de activare, codurile de eroare cores­ punzătoare și imaginile fixe înregistrate în memorie pot fi șterse.